ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของ JFE STEEL CORPORATION ประเทศญี่ปุ่นพ.ศ. ๒๕๔๘[๑] ตามที่ได้มีประกาศกรมการค้าต่างประเทศเรื่องเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของJFE STEELCORPORATION ประเทศญี่ปุ่นลงวันที่ ๑๘ พฤศจิกายน พ.ศ. ๒๕๔๗และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๑๙ กันยายน พ.ศ. ๒๕๔๘ให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากJFE STEEL CORPORATION ประเทศญี่ปุ่น เป็นอัตราร้อยละ ๓.๒๒ของราคา ซี.ไอ.เอฟ. นั้นเพื่อให้เป็นไปตามข้อ๑ ของกฎกระทรวง (ฉบับที่ ๔) พ.ศ. ๒๕๔๓ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียด ข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลงและผลการทบทวน กรมการค้าต่างประเทศจึงออกประกาศไว้ ดังต่อไปนี้ข้อ๑ ความเป็นมาเมื่อวันที่๒๒ พฤษภาคม พ.ศ. ๒๕๔๖ คณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่น สาธารณรัฐแอฟริกาใต้ สหพันธรัฐรัสเซียสาธารณรัฐคาซัคสถาน สาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลาสาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรียสาธารณรัฐอินโดนีเซีย สาธารณรัฐสโลวัก และประเทศโรมาเนีย (ฉบับที่ ๕) พ.ศ. ๒๕๔๖ลงวันที่ ๒๒ พฤษภาคม พ.ศ. ๒๕๔๖ แจ้งผลการวินิจฉัยชั้นที่สุดว่ามีการทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนจาก๑๔ ประเทศ และก่อให้เกิดความเสียหายอย่างสำคัญต่ออุตสาหกรรมภายในจึงกำหนดให้เรียกเก็บอากรตอบโต้การทุ่มตลาดในการนำเข้าสินค้าดังกล่าวจาก ๑๔ ประเทศในอัตราเพียงเพื่อขจัดความเสียหาย (Lesser Duty) โดยให้มีผลบังคับใช้ตั้งแต่วันที่๒๗ พฤษภาคม พ.ศ. ๒๕๔๖ เป็นเวลา ๕ ปี ซึ่ง JFE STEEL CORPORATION ประเทศญี่ปุ่น ถูกเรียกเก็บอัตราอากรตอบโต้การทุ่มตลาดในอัตราร้อยละ ๓๖.๒๕ของราคา ซี.ไอ.เอฟ.ข้อ๒ การเปิดทบทวนJFESTEEL CORPORATION ได้ยื่นคำขอให้เปิดการทบทวนอัตราอากรตอบโต้การทุ่มตลาดโดยคณะกรรมการพิจารณาการทุ่มตลาดและการอุดหนุนได้มีคำ วินิจฉัยเมื่อวันที่ ๑๒ พฤศจิกายน พ.ศ. ๒๕๔๗ ให้เปิดการทบทวนและกรมการค้าต่างประเทศได้มีประกาศลงวันที่ ๑๘ พฤศจิกายน พ.ศ. ๒๕๔๗เปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของJFE STEEL CORPORATION ประเทศญี่ปุ่นโดยประกาศในราชกิจจานุเบกษาเมื่อวันที่ ๒๒ พฤศจิกายน พ.ศ. ๒๕๔๗และต่อมากรมการค้าต่างประเทศได้ดำเนินการทบทวนอัตราอากรตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริง ดังนี้๒.๑ สินค้าที่ถูกพิจารณาคือสินค้าเหล็กแผ่นรีดร้อนชนิดเป็นม้วนและไม่เป็นม้วน ตามพิกัดอัตราศุลกากรประเภทที่๗๒๐๘.๑๐ ๗๒๐๘.๓๖ ๗๒๐๘.๓๗ ๗๒๐๘.๓๘ ๗๒๐๘.๓๙ ๗๒๐๘.๔๐ ๗๒๐๘.๕๑ ๗๒๐๘.๕๒ ๗๒๐๘.๕๓ ๗๒๐๘.๕๔๗๒๐๘.๙๐ ๗๒๑๑.๑๓ ๗๒๑๑.๑๔ และ ๗๒๑๑.๑๙ ที่ผลิตจาก JFE STEEL CORPORATION ประเทศญี่ปุ่นทั้งนี้ สินค้าดังกล่าวถือว่าเป็นสินค้าชนิดเดียวกัน (Like product) กับสินค้าที่อุตสาหกรรมภายในผลิตได้๒.๒ ผู้มีส่วนได้เสีย๒.๒.๑ JFE STEEL CORPORATION๒.๒.๒ อุตสาหกรรมภายในประเทศผู้ผลิตสินค้าที่ถูกพิจารณา๒.๒.๓ผู้นำเข้า/อุตสาหกรรมภายในประเทศซึ่งเป็นผู้ผลิตสินค้าต่อเนื่องที่ใช้เหล็กแผ่นรีดร้อนเป็นวัตถุดิบ๒.๓ระยะเวลาของข้อมูลที่ใช้ในการทบทวนการทุ่มตลาด คือ วันที่ ๑ ตุลาคม พ.ศ. ๒๕๔๖ถึงวันที่ ๓๐ กันยายน พ.ศ. ๒๕๔๗ข้อ๓ การตรวจสอบข้อเท็จจริงของข้อมูลกรมการค้าต่างประเทศได้จัดส่งเจ้าหน้าที่เดินทางไปตรวจสอบข้อเท็จจริงของข้อมูลตามแบบสอบถามณ ที่ทำการ และโรงงานของ JFESTEEL CORPORATION ในประเทศญี่ปุ่นระหว่างวันที่ ๑๙ ถึง ๒๔ เมษายนพ.ศ. ๒๕๔๘ พบว่าข้อมูลส่วนใหญ่มีความถูกต้องตามหลักการทางบัญชีและสามารถอ้างอิงได้กับเอกสารต้นฉบับยกเว้น๑)ค่าใช้จ่ายบางรายการที่ไม่รับให้นำมาหักทอนเป็นราคา ณ หน้าโรงงาน ได้แก่-ค่าปรับลด (Allowance)เพราะไม่มีการบันทึกจริงทางบัญชีแต่เป็นการคำนวณบนพื้นฐานของการประมาณการซึ่งไม่ใช่ค่าใช้จ่ายจริง-ค่าการชดเชยราคา (Rebate) เพราะไม่ได้ให้กับผู้ซื้ออิสระทอดแรก-ค่าหีบห่อ (Packing) เพราะรวมอยู่ในต้นทุนการผลิตสินค้าที่พร้อมจำหน่าย ณ หน้าโรงงานแล้ว๒)ไม่ยอมรับข้อมูลต้นทุนการผลิตช่วงครึ่งแรกของระยะเวลาการทบทวน (ตุลาคม พ.ศ.๒๕๔๖ ถึงมีนาคม พ.ศ. ๒๕๔๗) เพราะไม่สามารถกระทบยอดได้กับงบการเงินและบริษัทไม่สามารถชี้แจงได้ข้อ๔การแจ้งข้อมูลและข้อเท็จจริงที่ใช้เป็นพื้นฐานในการจัดทำร่างผลการทบทวนเมื่อวันที่๙ มิถุนายน พ.ศ. ๒๕๔๘กรมการค้าต่างประเทศได้รับเอกสารชี้แจงและแสดงการคำนวณที่มาของข้อมูลต้นทุนการผลิตช่วงครึ่งแรกของระยะเวลาการทบทวนซึ่งปรากฏว่าสามารถกระทบยอดได้กับบัญชีแยกประเภททั่วไป งบดุลและงบการเงินที่ผ่านการรับรองจากทางการญี่ปุ่นแล้วจึงสามารถยอมรับข้อมูลต้นทุนการผลิตช่วงครึ่งแรกเพื่อประกอบกับข้อมูลต้นทุนช่วงครึ่งหลังของระยะเวลาการทบทวนที่ผ่านการตรวจสอบแล้วได้โดยกรมการค้าต่างประเทศได้นำข้อมูลที่เกี่ยวข้องทั้งหมดมาจัดทำร่างผลการทบทวนซึ่งเมื่อวันที่ ๒๓ มิถุนายน พ.ศ. ๒๕๔๘กรมการค้าต่างประเทศได้แจ้งรายละเอียดข้อมูลและข้อเท็จจริงที่ใช้เป็นพื้นฐานในการจัดทำร่างผลการทบทวนให้JFE STEELCORPORATION และอุตสาหกรรมภายในทราบ คือพบว่าอัตราอากรตอบโต้การทุ่มตลาดของ JFE STEEL CORPORATIONได้เปลี่ยนแปลงไปเป็นอัตราร้อยละ ๓.๒๒ ของราคา ซี.ไอ.เอฟ.เพื่อเปิดโอกาสให้ทั้งสองฝ่ายยื่นข้อคิดเห็นหรือข้อโต้แย้ง ภายใน ๑๕ วันทำการรวมทั้งแจ้งความจำนงขอแถลงการณ์ด้วยวาจา (Hearing)ปรากฏว่าไม่มีผู้ใดขอให้มีการแถลงการณ์ด้วยวาจาคงมีแต่การยื่นข้อโต้แย้งจาก JFESTEEL CORPORATION และอุตสาหกรรมภายในผู้ผลิตเหล็กแผ่นรีดร้อนข้อ๕การยื่นข้อคิดเห็นและข้อโต้แย้งต่อร่างผลการทบทวนกรมการค้าต่างประเทศได้นำผลการตรวจสอบข้อเท็จจริงของข้อมูลข้อคิดเห็นและข้อโต้แย้งต่อร่างผลการทบทวนที่ได้รับจากทั้งสองฝ่ายมาพิจารณาแล้วจึงได้ให้ JFESTEEL CORPORATIONพิจารณาในประเด็นเกี่ยวกับการจัดทำข้อมูลฉบับเปิดเผยและชี้แจงรายละเอียดค่าใช้จ่ายต่างๆที่เกิดขึ้นทั้งหมดเพื่อขอหักทอนเป็นราคา ณ หน้าโรงงาน โดยเมื่อวันที่ ๓ สิงหาคมพ.ศ. ๒๕๔๘ JFE STEEL CORPORATIONได้จัดทำรายงานประจำปีเป็นภาษาอังกฤษและชี้แจงรายละเอียดค่าใช้จ่ายต่างๆซึ่งจากการพิจารณาข้อมูลทั้งหมดแล้วกรมการค้าต่างประเทศมีข้อชี้แจงต่อข้อโต้แย้งโดยสรุปประเด็นสำคัญได้ดังนี้๕.๑ กรณี JFE STEEL CORPORATIONที่ไม่เห็นด้วยกับวิธีการคำนวณส่วนเหลื่อมการทุ่มตลาดซึ่งกรมการค้าต่างประเทศพิจารณาแล้วเห็นว่าได้คำนวณส่วนเหลื่อมการทุ่มตลาดตามข้อมูลในแบบสอบถามของ JFE STEELCORPORATION ซึ่งผ่านการตรวจสอบข้อมูลข้อเท็จจริง ณ ที่ทำการของ JFESTEEL CORPORATION แล้ว พบว่ามีความน่าเชื่อถือและนำข้อมูลมาใช้คำนวณได้โดยใช้ข้อมูลที่เป็นสินค้าชนิดเดียวกันกับสินค้าส่งออกทุกธุรกรรมมาคำนวณด้วยวิธีถัวเฉลี่ยถ่วงน้ำหนักซึ่งเป็นแนวทางเดียวกับที่ใช้ในการคำนวณเพื่อกำหนดมาตรการครั้งแรก๕.๒กรณีอุตสาหกรรมภายในผู้ผลิตเหล็กรีดร้อนที่มีความเห็นว่าข้อมูลฉบับเปิดเผยของ JFESTEEL CORPORATION ถูกปกปิดจนไม่สามารถเข้าใจได้ และยังเห็นว่า JFESTEEL CORPORATION ตอบแบบสอบถามไม่ครบถ้วนทำให้ไม่สามารถดำเนินการทบทวนได้โดยเฉพาะในประเด็นการพิจารณากำหนดและยอมรับความสัมพันธ์ระหว่างบริษัทในเครือและการยอมรับราคาเพื่อนำมาใช้คำนวณและพิจารณาต้นทุนและค่าใช้จ่ายเพื่อหักทอนเป็นราคาณหน้าโรงงานและการเปรียบเทียบระหว่างมูลค่าปกติกับราคาส่งออกแยกตามประเภทและเกรดสินค้าซึ่งกรมการค้าต่างประเทศพิจารณาแล้ว เห็นว่าในระหว่างกระบวนการทบทวนได้แจ้งให้ JFESTEEL CORPORATION จัดทำข้อมูลเพิ่มเติมกว่า ๑๐ ครั้งนอกเหนือจากการตอบแบบสอบถามจนมีข้อมูลเพียงพอสำหรับการพิจารณาทบทวนได้ตามกฎหมายและ JFE STEEL CORPORATIONได้ส่งรายงานประจำปีเป็นภาษาอังกฤษเพื่อเป็นข้อมูลที่เปิดเผยได้เพิ่มเติมให้รวมทั้งชี้แจงรายละเอียดและยืนยันว่ามีค่าใช้จ่ายที่เกิดขึ้นจริงในการขนส่งและขนถ่ายสินค้าเพื่อหักทอนเป็นราคาณ หน้าโรงงานด้วยแล้วสำหรับการพิจารณาความสัมพันธ์ระหว่างJFE STEELCORPORATIONกับบริษัทในเครือกรมการค้าต่างประเทศได้พิจารณาภายใต้หลักการขององค์การการค้าโลกและเห็นว่าสามารถยอมรับราคาที่ JFE STEEL CORPORATIONขายให้กับผู้ซื้อที่มีความเกี่ยวพันกัน (Related party)เพื่อนำมาคำนวณมูลค่าปกติและราคาส่งออกได้ เนื่องจากราคาดังกล่าวโดยเฉลี่ยทุกชนิด(Model types)ไม่แตกต่างกับราคาที่ขายให้กับผู้ซื้ออิสระอย่างมีนัยสำคัญส่วนประเด็นต้นทุนและค่าใช้จ่ายเพื่อหักทอนเป็นราคา ณ หน้าโรงงานนั้น สามารถยอมรับข้อมูลต้นทุนช่วงครึ่งแรกของระยะเวลาการทบทวน(ซึ่งเดิมไม่สามารถตรวจสอบได้) เนื่องจาก JFE STEEL CORPORATIONได้แสดงข้อมูลเพิ่มเติมซึ่งกระทบยอดได้กับงบดุลและงบการเงินที่ผ่านการรับรองจากทางการญี่ปุ่นส่วนค่าใช้จ่ายที่อุตสาหกรรมภายในโต้แย้งนั้น ตรวจสอบแล้วพบว่าเป็นส่วนหนึ่งของต้นทุนจึงไม่ต้องหักออกจากราคาขายเพื่อทอนเป็นราคาณ หน้าโรงงานในการทบทวนได้เปรียบเทียบระหว่างมูลค่าปกติและราคาส่งออกโดยแบ่งสินค้าที่ถูกพิจารณาที่ขายในประเทศญี่ปุ่นกับที่ส่งออกมาประเทศไทยเป็น๒๒ ชนิด ตามพิกัดศุลกากร และเกรดหรือมาตรฐานเดียวกันหรือที่เทียบเท่ากันได้โดยใช้ข้อมูลจากแบบสอบถามดังนั้นเมื่อนำมูลค่าปกติและราคาส่งออกของแต่ละชนิดมาเปรียบเทียบกันได้เป็นส่วนเหลื่อมการทุ่มตลาดของแต่ละชนิดแล้วจะเฉลี่ยถ่วงน้ำหนักโดยใช้ปริมาณการส่งออกมาประเทศไทยทั้งหมดข้อ๖ การพิจารณาผลการทบทวนกรมการค้าต่างประเทศได้นำร่างผลการทบทวนรวมทั้งข้อคิดเห็นและข้อโต้แย้งต่อร่างผลการทบทวนและรายละเอียดข้อมูลที่ได้รับเพิ่มเติมมาพิจารณาจัดทำรายงานผลการทบทวนเสนอต่อคณะกรรมการเพื่อวินิจฉัยเมื่อวันที่๑๙ กันยายน พ.ศ. ๒๕๔๘ โดยคณะกรรมการการทุ่มตลาดและการอุดหนุนได้พิจารณาแล้วมีความเห็นดังนี้๖.๑ มูลค่าปกติคำนวณตามหลักเกณฑ์ที่ได้กำหนดไว้ในมาตรา๑๕ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณมูลค่าปกติจากราคาขายภายในประเทศญี่ปุ่นของ JFE STEEL CORPORATION ที่ได้จากแบบสอบถามและคำนวณเป็นราคาขาย ณ หน้าโรงงานโดยหักค่าขนส่งภายในประเทศ ค่าประกันภัยการขนส่งภายในประเทศและค่าเก็บรักษาแต่มีค่าใช้จ่าย ๓ รายการที่ไม่ยอมรับให้นำมาหักทอน คือ ค่าปรับลด (Allowance) (เพราะไม่มีการบันทึกจริงทางบัญชีแต่เป็นการคำนวณบนพื้นฐานของการประมาณการซึ่งไม่ใช่ค่าใช้จ่ายจริง)ค่าชดเชยราคา (เพราะไม่ได้ให้กับผู้ซื้ออิสระทอดแรก) และค่าหีบห่อ(เพราะรวมอยู่ในต้นทุนการผลิตสินค้าที่พร้อมจำหน่าย ณ หน้าโรงงานแล้ว)๖.๒ ราคาส่งออกคำนวณตามหลักเกณฑ์ที่กำหนดไว้ในมาตรา๑๔ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณราคาส่งออกจากราคา ที่ส่งออกมาประเทศไทยตามแบบสอบถามของ JFE STEEL CORPORATION และคำนวณเป็นราคาส่งออก ณ หน้าโรงงาน โดยหักค่าขนส่งภายในประเทศและค่าเก็บรักษา ยกเว้นค่าหีบห่อเพราะรวมอยู่ในต้นทุนการผลิตสินค้าที่พร้อมจำหน่ายณ หน้าโรงงานแล้ว๖.๓ ส่วนเหลื่อมการทุ่มตลาดคำนวณตามหลักเกณฑ์ที่กำหนดไว้ในมาตรา๑๘ ของพระราชบัญญัติการตอบโต้ การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตามข้อ ๖.๑ และราคาส่งออกตามข้อ ๖.๒ซึ่งเป็นราคา ณ ระดับการค้าเดียวกัน คือ หน้าโรงงานและในช่วงระยะเวลาเดียวกัน คือช่วงระยะเวลาการทบทวน ปรากฏส่วนเหลื่อมการทุ่มตลาดในอัตราร้อยละ ๓.๒๒ ของราคาซี.ไอ.เอฟ.ข้อ๗คำวินิจฉัยของคณะกรรมการพิจารณาการทุ่มตลาดและการอุดหนุนเมื่อวันที่๑๙ กันยายน พ.ศ. ๒๕๔๘ คณะกรรมการพิจารณาการทุ่มตลาดและการอุดหนุนได้มีคำ วินิจฉัยว่าอัตราส่วนเหลื่อมการทุ่มตลาดของ JFE STEEL CORPORATIONมีการเปลี่ยนแปลงไปจากที่ได้มีคำวินิจฉัยชั้นที่สุดตามประกาศคณะกรรมการพิจารณาการทุ่มตลาดและการอุดหนุน(ฉบับที่ ๕) พ.ศ. ๒๕๔๖ จึงเห็นสมควรให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจาก JFE STEEL CORPORATION ประเทศญี่ปุ่นจากอัตราตามประกาศคณะกรรมการพิจารณาการทุ่มตลาดและการอุดหนุน (ฉบับที่ ๕) พ.ศ.๒๕๔๖ และประกาศคณะกรรมการพิจารณาการทุ่มตลาดและการอุดหนุน (ฉบับที่ ๖) พ.ศ. ๒๕๔๖เป็นอัตราใหม่ คือ ร้อยละ ๓.๒๒ ของราคา ซี.ไอ.เอฟ.หลักเกณฑ์และวิธีการยื่นคำขอรายละเอียดเกี่ยวกับข้อเท็จจริงที่ใช้ในการกำหนดอากรตอบโต้การทุ่มตลาดรวมทั้งการยื่นแสดงความคิดเห็น ให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐ มิถุนายนพ.ศ. ๒๕๔๓ประกาศ ณ วันที่ ๑๐ตุลาคม พ.ศ. ๒๕๔๘ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๒๓ กันยายน ๒๕๕๔[๑]ราชกิจจานุเบกษา เล่ม ๑๑๒ /ตอน พิเศษ ๑๑๘ ง/หน้า ๔๙/๒๑ ตุลาคม ๒๕๔๘